[pic] | EVROPSKA KOMISIJA |

Bruselj, 24.3.2010

COM(2010)121 konč.

2008/0237 (COD)

SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s

stališčem Sveta v prvi obravnavi o sprejetju Uredbe Evropskega parlamenta in Sveta o pravicah potnikov med potovanjem z avtobusom in o spremembi Uredbe (ES) št. 2006/2004 o sodelovanju med nacionalnimi organi, odgovornimi za izvrševanje zakonodaje o varstvu potrošnikov

2008/0237 (COD)

SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s

stališčem Sveta v prvi obravnavi o sprejetju Uredbe Evropskega parlamenta in Sveta o pravicah potnikov med potovanjem z avtobusom in o spremembi Uredbe (ES) št. 2006/2004 o sodelovanju med nacionalnimi organi, odgovornimi za izvrševanje zakonodaje o varstvu potrošnikov

1. OZADJE

Datum predložitve predloga EP in Svetu (dokument COM/2008/817 – COD-2008-237): | 4. december 2008 |

Datum mnenja Evropskega ekonomsko-socialnega odbora: | 16. julij 2009 |

Datum stališča Evropskega parlamenta, prva obravnava: | 23. april 2009 |

Datum sprejetja stališča Sveta v prvi obravnavi: | 11. marec 2010 |

2. CILJ PREDLOGA KOMISIJE

Cilj predloga, ki ga je Komisija sprejela 4. decembra 2008, je določiti pravice potnikov pri potovanju z avtobusom, da se poveča privlačnost cestnega potniškega prevoza in zaupanje v to vrsto prevoza. Predlog določa nova pravila za izboljšanje varstva potnikov na splošno ter zlasti varstva invalidnih oseb in oseb z omejeno mobilnostjo. Prav tako določa kakovostne standarde, ki so primerljivi z obstoječimi standardi v letalskem in železniškem sektorju.

3. PRIPOMBE NA STALIŠČE SVETA

3.1. Splošne ugotovitve

Komisija meni, da je Svet bistveno spremenil nekatere dele njenega predloga.

Prvič, stališče Sveta daje državam članicam možnost, da iz uporabe Uredbe izključijo mestne, primestne in regionalne linijske storitve, vključno s čezmejnimi storitvami navedene vrste. Predlog Komisije je vključeval to možnost pod pogojem, da so takšne izključene storitve urejene s pogodbami o izvajanju javne službe, ki zagotavljajo primerljivo raven pravic potnikov. Poleg tega lahko države članice za omejeno časovno obdobje odobrijo izjeme za notranje linijske prevoze in mednarodne prevoze, katerih znaten del se izvaja zunaj Unije. To bi znatno omejilo področje uporabe.

Drugič, v predlogu Komisije je bilo poglavje s podrobnimi pravili o obveznostih prevoznikov glede odškodnine in pomoči v primeru nesreče. Svet je v stališču nadomestil prvotni predlog Komisije v zvezi z odgovornostjo prevoznika s sklicanjem na veljavno nacionalno pravo in obveznostjo držav članic, da zagotovijo, da najvišja odškodnina na podlagi nacionalne zakonodaje ni nižja od 220 000 EUR na potnika in 500 EUR na kos prtljage v mestnem, primestnem in regionalnem prevozu (1 200 EUR za vse ostale prevozne storitve). V stališču Sveta je zahtevo o izplačilu predplačila nadomestila obveznost prevoznikov, da zagotovijo pomoč v zvezi s takojšnjimi praktičnimi potrebami potnikov po nesreči. To stališče sicer ni tako ambiciozno kot določbe predloga Komisije, vendar bi v primerjavi s sedanjim stanjem kljub temu pomenilo izboljšanje varstva potnikov na evropski ravni.

Komisija je tudi seznanjena z odločitvijo Sveta, da se Uredba začne uporabljati dve leti (in ne eno) po začetku veljavnosti.

3.2. Spremembe Evropskega parlamenta, ki jih je Komisija sprejela in so v celoti ali delno vključene v stališče Sveta:

- sprememba 3 poudarja posebnosti avtobusnega sektorja,

- sprememba 5, ki se nanaša na okvirne pogoje za zagotavljanje usposabljanja glede invalidnosti,

- spremembe 26, 30, 31, 36, 45 in 46, katerih cilj je razjasniti in poenostaviti besedilo predloga,

- spremembe 32, 58 in 62 pojasnjujejo obliko informacij, da bodo dostopne vsem potnikom.

3.3. Spremembe Evropskega parlamenta, ki jih je Komisija sprejela, vendar niso vključene v stališče Sveta:

- pojasnilo uvodnih izjav (spremembe 1, 2 in 6),

- uvedba novih uvodnih izjav, ki spodbujajo države članice in udeležence na trgu k naložbam v vozila in infrastrukturo, ki so primerni za prevoz invalidnih oseb in potnikov z omejeno mobilnostjo (spremembe 7, 8, 9 in 10),

- spremembe 13, 16 in 17 pojasnjujejo opredelitve,

- sprememba 15 glede opredelitev,

- spremembi 23 in 82 pojasnjujeta pogoje predlaganega sistema odgovornosti prevoznikov v primeru nesreč,

- spremembe 50, 51 (delno) in 55 povečujejo pravice potnikov v primeru zamud pri prevozu in njegovi odpovedi,

- spremembi 59 in 60 natančneje opredeljujeta pogoje, pod katerimi prevozniki v primeru zamud poskrbijo za potnike,

- spremembi 61 in 63, ki poudarjata potrebo, da prevozniki vsem potnikom, tudi osebam z omejeno mobilnostjo, zagotovijo dostop do informacij in mehanizma za obravnavo pritožb,

- spremembe 64, 65, 66, 67 in 68 pojasnjujejo in delno izboljšujejo delovanje sistema obravnave pritožb in izvrševanje,

- sprememba 70 pojasnjuje seznam ukrepov za pomoč invalidnim osebam in potnikom z omejeno mobilnostjo na avtobusu,

- spremembe 73, 33, 34 (delno), 35, 37, 40, 42, 43 in 44, krepijo pogoje, pod katerimi se osebam z omejeno mobilnostjo zagotovi pomoč pred in med potovanjem z avtobusom ter po njem.

3.4. Spremembe Evropskega parlamenta, ki jih je Komisija zavrnila, vendar so v celoti ali delno vključene v stališče Sveta:

- spremembi 27 in 29 pojasnjujeta pogoje odstopanja od pravice invalidnih oseb in potnikov z omejeno mobilnostjo do prevoza,

- sprememba 53 daje potnikom pravico do obrokov in osvežilnih pijač v primeru zamud,

- sprememba 69 predlaga, da se Uredba začne uporabljati dve leti po začetku veljavnosti.

3.5. Spremembe Evropskega parlamenta, ki jih je Komisija zavrnila in niso vključene v stališče Sveta:

- spremembe 4, 18, 19, 21, 22 in 24 spreminjajo sistem odgovornosti prevoznika v primeru nesreč,

- sprememba 14 glede opredelitev,

- sprememba 25, ki pomeni neupoštevanje varnosti invalidnih potnikov in potnikov z omejeno mobilnostjo pri prevozu,

- spremembe 38, 39 in 41 v zvezi s pogoji zagotavljanja pomoči invalidnim potnikom in potnikom z omejeno mobilnostjo,

- spremembi 47 in 48 omejujeta odgovornost prevoznikov glede invalidskih vozičkov in opreme za gibanje,

- spremembe 49, 52, 54, 56 in 57 v zvezi z odgovornostjo prevoznikov v primeru zamud ali odpovedi,

- spremembi 71 in 72 zmanjšujeta obseg ukrepov za pomoč na avtobusu ali usposabljanja za osebje za potrebe oseb z omejeno mobilnostjo pri prevozu.

4. SKLEP

Komisija je zelo zaskrbljena zaradi obsežnih sprememb, ki jih je Svet predložil k njenemu začetnemu predlogu in nekaterim spremembam Evropskega parlamenta, saj znatno omejujejo področje uporabe osnutka Uredbe in s tem varstvo potnikov EU. Komisija je seznanjena s stališčem, ki ga je soglasno sprejel Svet, in meni, da je treba z nadaljevanjem konstruktivne razprave med institucijami ponovno dvigniti raven ambicioznosti in dokončno sprejeti Uredbo.

5. IZJAVA KOMISIJE

Komisija je na zasedanju Sveta ministrov za promet 17. decembra 2009 dala naslednjo izjavo:

„Komisija izjavlja, da, čeprav politični dogovor ni povsem v skladu z nekaterimi pomembnimi cilji njenega prvotnega predloga, temu dogovoru ne namerava nasprotovati, da bi zagotovila nadaljevanje rednega zakonodajnega postopka.“